श्रद्धा मर्डर केस में दिल्ली पुलिस ने कोर्ट में बताया; जैसे धमकी दी थी, वैसे ही मारा
Shraddha Walkar Murder Case; Follow Shraddha Aftab Ameen Poonawala, Delhi Chhatarpur Crime News On Dainik Bhaskar श्रद्धा मर्डर केस में दिल्ली पुलिस ने मंगलवार को साकेत कोर्ट में बताया कि आरोपी आफताब अमीन एक ट्रेंड शेफ है, इसलिए उसे पता था कि मांस को सुरक्षित कैसे रखें
श्रद्धा मर्डर केस में दिल्ली पुलिस ने मंगलवार को साकेत कोर्ट में बताया कि आरोपी आफताब अमीन एक ट्रेंड शेफ है, इसलिए उसे पता है कि मांस को सुरक्षित कैसे रखें। पुलिस ने कोर्ट में सुनवाई के दौरान कहा कि आफताब ने एक फाइव स्टार होटल में शेफ के तौर पर काम किया है। श्रद्धा का मर्डर करने के बाद आफताब ने सूखी बर्फ और अगरबत्ती मंगवाई थी।
पुलिस ने कोर्ट में बताया कि श्रद्धा की हत्या करने के बाद आफताब ने दूसरी गर्लफ्रेंड बनाई थी। उसे आफताब ने अंगूठी भी दी थी। कोर्ट में सरकारी वकील अमित प्रसाद दिल्ली पुलिस का पक्ष रख रहे हैं। उन्होंने कोर्ट को बताया कि आफताब ने अपनी लिव इन पार्टनर की हत्या की, फिर उसके शव के 35 टुकड़े कर जंगल में फेंके।
अमित ने कहा कि आरोपी ने श्रद्धा की हत्या ठीक वैसे ही की जैसी उसने धमकी दी थी। आफताब अपनी लिव इन पार्टनर से मारपीट करता था और कई बार उसे मारने की धमकी भी दे चुका था। केस की अगली सुनवाई 20 मार्च को होगी।
12 नवंबर को हुई थी आफताब की गिरफ्तारी
आफताब पर आरोप है कि उसने मई 2022 में अपनी लिव इन पार्टनर श्रद्धा वालकर की गला घोंटकर हत्या की। बाद में उसके शरीर के 35 टुकड़े कर फ्रिज में रखे। फिर उन्हें जंगल में फेंक दिया। दिल्ली पुलिस ने 12 नवंबर 2022 को उसे गिरफ्तार किया था। 24 जनवरी को पुलिस ने इस मामले में आफताब के खिलाफ 6,629 पन्नों की चार्जशीट दाखिल की थी।
बता दें कि जांच के दौरान दिल्ली पुलिस ने आफताब का नार्को और पॉलीग्राफ टेस्ट किया था, जिसमें उसने श्रद्धा की हत्या करने की बात स्वीकार की थी। मामले में पुलिस ने 150 से ज्यादा गवाहों के बयान दर्ज किए। पुलिस ने आफताब का वाइस सैंपल भी रिकॉर्ड किया था, फिलहाल मामला कोर्ट में है।
श्रद्धा मर्डर केस से जुड़ी अन्य खबरें पढ़ें...
श्रद्धा मर्डर केस में मणिकर्ण पहुंची दिल्ली पुलिस, आफताब की पीपल कांटेक्ट हिस्ट्री खंगाली
दिल्ली के श्रद्धा मर्डर केस की जांच के सिलसिले में दिल्ली पुलिस की टीम हिमाचल प्रदेश के मणिकर्ण पहुंची। टीम ने यहां श्रद्धा और उसकी हत्या के आरोपी आफताब की पीपल कांटेक्ट हिस्ट्री खंगाली। तीन सदस्यीय पुलिस टीम उस गेस्ट हाउस भी पहुंची जहां श्रद्धा और आफताब रुके थे। दिल्ली पुलिस की एक टीम में दो सब इंस्पेक्टर और एक हेड कांस्टेबल शामिल थे। पढ़ें पूरी खबर...
आफताब ने कत्ल से पहले दृश्यम देखी थी, पार्ट-2 का इंतजार कर रहा था
पुलिस सूत्रों के मुताबिक, आफताब ने माना है कि उसने श्रद्धा के कत्ल से पहले बॉलीवुड फिल्म दृश्यम देखी थी, उसे पार्ट-2 का भी इंतजार था। FSL सूत्रों के मुताबिक, दृश्यम देखकर ही वो मर्डर के बाद एक कहानी गढ़ने की फिराक में था। पूरी खबर पढ़ें ...